**АНАЛИЗ НА РЕШЕНИЕТО НА**

**ЗАДАЧА D1. ПАЛИНДРОМ**

Забелязваме, че един низ може да се превърне чрез разместване на елементите му в палиндром само, когато всеки знак в него се среща четен брой пъти или има най-много един знак, които се среща нечетен брой пъти.

Всеки низ от входа се обработва поотделно. Знаците от низа се прочитат в string s. Използва се спомагателен масив b (или вектор), в който всеки елемент b[j] брои колко са знаците в низ s, които има номер от ASCII таблицата, равен на j. Това става чрез цикъла:

for(int i=0;i<s.size();i++) b[(int)s[i]]++;

След това обхождаме масива b и в променливата k броим колко са нечетните стойности в масива b. Ако броят на нечетните стойности е 0 или 1, само тогава низът може да се превърне в палиндром.

*Автор: Емил Келеведжиев*